CELEX: 32005R1916
Language: sk
Date: 2005-11-24 00:00:00
Title: Nariadenie Komisie (ES) č. 1916/2005 z  24. novembra 2005 , ktorým sa mení a dopĺňa príloha II k nariadeniu Rady (EHS) č. 2092/91 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín

25.11.2005   
            
            
               SK
            
            
               Úradný vestník Európskej únie
            
            
               L 307/10
            
         
      NARIADENIE KOMISIE (ES) č. 1916/2005
   z 24. novembra 2005,
   ktorým sa mení a dopĺňa príloha II k nariadeniu Rady (EHS) č. 2092/91 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2092/91 z 24. júna 1991 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín (1), a najmä na druhú zarážku jeho článku 13,
   keďže:
   
               (1)
            
            
               V prílohe II k nariadeniu (EHS) č. 2092/91 sa v prípade prežúvavcov povoľuje používanie syntetických vitamínov A, D a E počas prechodného obdobia, ktoré sa končí 31. decembra 2005.
            
         
               (2)
            
            
               Keďže sa predpokladá, že vzhľadom na klimatické podmienky a dostupné zdroje krmív budú naďalej pretrvávať regionálne rozdiely, pokiaľ ide o možnosti prežúvavcov chovaných ekologickým spôsobom získať potrebné základné vitamíny A, D a E v kŕmnych dávkach, malo by sa v prípade prežúvavcov povoliť používanie takýchto syntetických vitamínov aj po tomto dátume.
            
         
               (3)
            
            
               Nariadenie (EHS) č. 2092/91 by sa preto malo zodpovedajúcim spôsobom zmeniť a doplniť.
            
         
               (4)
            
            
               Opatrenia stanovené v tomto nariadení sú v súlade so stanoviskom výboru zriadeného článkom 14 nariadenia (EHS) č. 2092/91,
            
         PRIJALA TOTO NARIADENIE:
   Článok 1
   Príloha II k nariadeniu (EHS) č. 2092/91 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. novembra 2005
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 198, 22.7.1991, s. 1. Nariadenie naposledy zmenené a doplnené nariadením (ES) č. 1567/2005 (Ú. v. EÚ L 252, 28.9.2005, s. 1).
   
      PRÍLOHA
      V časti D prílohy II k nariadeniu (EHS) č. 2092/91 sa bod 1.2 nahrádza týmto:
      
         
                     „1.2.
                  
                  
                     Vitamíny, provitamíny a chemicky presne definované látky s podobnými účinkami. Do tejto kategórie patria iba tieto látky:
                     Vitamíny povolené nariadením Európskeho parlamentu a Rady (ES) č. 1831/2003 (1):
                     
                                 —
                              
                              
                                 vitamíny získané zo surovín, ktoré sa prirodzene vyskytujú v krmivách,
                              
                           
                                 —
                              
                              
                                 syntetické vitamíny identické s prírodnými vitamínmi pre monogastrické zvieratá,
                              
                           
                                 —
                              
                              
                                 s predchádzajúcim súhlasom príslušného orgánu členského štátu syntetické vitamíny A, D a E identické s prírodnými vitamínmi pre prežúvavce.
                              
                           
               
      
         (1)  Ú. v. EÚ L 268, 18.10.2003, s. 29.“